
Prezent la o conferinţă pe teme energetice, ministrul 


Mediului, Mircea Fechet, a scăpat porumbelul şi a arătat că 
strategiile în România sunt elaborate de străini, în condiţiile în 
care acestea sunt documente strategice de programare a 
obiectivelor pentru interesul naţional. Ministrul consideră că 
strategiile, în special cea a energiei, trebuie întocmite de 
specialişti români, conectaţi la realitatea din ţara noastră, mai 
ales că aceste acte normative afectează nu numai economia, ci 


şi întreaga populaţie. 


Deşi mai avem încă un număr însemnat de specialişti care activează în 
diferite domenii, guvernele care s-au perindat au preferat să delege 
străinilor responsabilitatea întocmirii strategiilor naţionale. Informaţia a 


>» 


fost ”scăpată” chiar de către ministrul Mediului, Mircea Fechet, la o 


conferinţă pe teme energetice. 


"Mi-aş fi dorit ca toate strategiile despre care discutăm să fie făcute de 


experţi din cadrul ministerelor, de oameni care sunt bine conectaţi la ceea 


ce se întâmplă. Fie că discutăm de PINESC, fie că discutăm despre alte 
tipuri de strategii, mai nou alegem să externalizăm aceste procese, alegem 
să identificăm nişte experţi care, de multe ori, nici nu sunt din ţara 
noastră, ori opinia mea este că atunci când alegi direcţia în care mergi ca 
stat, atunci când alegi un anumit tip de politică, care îţi va afecta nu doar 
economia, ci va afecta întreaga populaţie, acele strategii trebuie asumate 
inclusiv prin prisma experţilor care lucrează la acele strategii”, a declarat 


ministrul Mediului, Mircea Fechet. 


Acesta a arătat că statul român ar trebui să înveţe din nou să-şi elaboreze 
propriile strategii, şi că şi-ar dori ca, în viitor, toate strategiile pe care le 
stabilim, unele mai bune, altele mai proaste, până la urmă se va vedea 
dacă ele, în practică, se vor dovedi a fi fezabile sau nu, să fie făcute şi 
asumate de români. Cu atât mai mult cu cât strategiile sunt adoptate fie 


prin hotărâre de guvern, fie prin acte normative cu o forță chiar mai mare. 


Miliarde de euro pentru 
decarbonizare 


În context, ministrul Mircea Fechet a mai spus că decarbonizarea 
industriei ar fi posibilă, concomitent cu creşterea economică, însă tranziţia 
va costa miliarde de euro, ceea ce presupune un sprijin important din 


partea statului. 


"Motivul pentru care noi am pierdut mare parte a economiei comuniste nu 
a ţinut neapărat de eficienţa energetică a acelor capacităţi de producţie. 
Probabil că motivele pentru care acele facilităţi industriale au ajuns la fier 
vechi au fost mult mai complicate. Însă, dacă ne referim la mecanismul de 
ajustare a carbonului la frontieră, dacă ne referim la fondurile care ar 
trebui puse la dispoziţia economiei pentru a ajuta tranziţia către o 
industrie decarbonizată, este cert că va trebui să avem acces la tehnologii 
şi la sprijin guvernamental. Până la urmă, această tranziţie va costa 
miliarde de euro, tocmai de aceea statul ar trebui să intervină, fie prin 
instrumente financiare, fie prin alte metode, dar fără îndoială va trebui să 
existe o aliniere bună între stat şi mediul economic”, a afirmat ministrul 
Mediului, Mircea Fechet. Totodată, acesta a susţinut că nu propune 


reducerea amprentei de carbon a României închizând capacităţile, aşa 


cum s-a întâmplat în trecut, ci trebuie ca tot acest proces să devină din ce 


în ce mai eficient și să fie ajutat de stat. 


Sprijinul se mută la păduri 


Schema de certificate verzi şi tranzacţionarea lor este făcută de Ministerul 
Finanţelor, iar anul acesta, preţul certificatelor a scăzut la 54 euro, de la 
90-100 de euro, a mai spus ministrul Mediului. Un procent din sumele 
obţinute din tranzacţionarea acestor certificate se duce în Fondul de 
Mediu, din care se finanţează programul Casa verde-panouri fotovoltaice, 
Rabla plus, programul prin care cetăţenii şi companiile pot primi vouchere 
pentru achiziţionarea maşinilor electrice. "În premieră, urmeză să plătim 
şi prime de sechestrare a carbonului, în valoare de 456 de euro la fiecare 
hectar de pădure nou-înfiinţată. Ne propunem să dăm aceşti bani timp de 
20 de ani, ceea ce va presupune, la un moment dat, un efort semnificativ 
pe bugetul AFM-ului din acest punct de vedere”, a spus Mircea Fechet, 


ministrul Mediului. 


Sistemul vrea să ne reducă la tăcere! Sprijiniţi 
OrtodoxINFO! 


Ne străduim să menţinem viu acest site și să vă punem 
la dispoziție informaţii care să facă lumină în provocările 
pe care le trăim. Activitatea independentă a 
OrtodoxINFO funcționează strict cu ajutorul cititorilor, 
din acest motiv vă cerem acum ajutorul. Ne puteţi 
sprijini printr-o donaţie bancară sau prin PayPal, 
completând formularul de mai jos. 


DONAȚIE LUNARĂ DOAR ACUM 


€5 €10 €20 Altă sumă 


[Donaţi] 


Mulţumim celor care ne-au ajutat până acum! 


